text: Digitalt postkasse-flop: Det offentlige er ikke selv klar
  02 november 2014 kl. 12.58
  Du skal være parat til at modtage digital post fra nu af, lyder det fra det offentlige. Men hverken stat, regioner eller kommuner er selv helt klar.
  Selv de bedst digitaliserede kommuner vil stadigvæk sende en tredjedel af deres post som almindelige gammeldags breve.
  Selvom danskerne skulle være klar til at modtage al post fra det offentlige fra i går, er 1. november digitalt, så er landets kommuner og regioner ikke klar til at sende al posten digitalt.
  Ifølge Kommunernes Landsforening er det forskelligt, hvor langt kommunerne er med at sende posten ud digitalt, når de skal i kontakt med borgerne. De bedste digitale kommuner sender 60-70 procent af deres post digitalt.
  Fra regionerne er halvdelen af posten digital nu og Danske Regioner vurderer ,at 80 procent af posten vil blive sendt digitalt ved årsskiftet.
  Jane Ussing er borgerservicechef i Vejen kommune og formand for alle landets kommunale borgerservice-chefer, siger om, hvor folk kan se deres post fremover (varighed 58 sek):
  
  